钦定古今图书集成/明伦汇编/交谊典/第057卷 > 《次韵徐景端席上》前人
## 钦定古今图书集成/明伦汇编/交谊典/第057卷 > 《次韵徐景端席上》前人

“洞庭霜橘包黄银，海边丹荔输闽珍。高堂开筵荐华
俎，风味隽美怀芳新。蒸花厌玉饤鹅炙，雕盆犀著行
鲜鳞。纷纷歌管奏名妓，秩秩簪履罗佳宾。芳尊细酌
绿琬琰，宝罽共拥红麒麟。烧残绛烛转留客，疑有四
角生车轮。书生商歌风雨室，此志郁郁何由伸。短衣
穿肘不掩胫，五穷相与为雷陈。青阳开动生意达，短”
翅亦拟凌空云。豫章远志各有适。黄钟瓦缶俱陶钧。
且安粗粝槃涧滨。未厌紫豉羹吴莼。